גבירול גולדרינג

גְּבִירוֹל בנימין (גבי) גולדרינג (נולד ב-6 בפברואר 1926) הוא פיזיקאי גרעין ישראלי ופרופסור אמריטוס בפקולטה לפיזיקה במכון ויצמן למדע, ממייסדי המחלקה לפיזיקה גרעינית במכון. לשעבר יושב ראש המועצה המדעית של המכון וחבר הוועדה לאנרגיה אטומית. חתן פרס לנדאו למדעים ומחקר לשנת 1972.

== ראשית חייו ==
גבירול גולדרינג נולד בפרנקפורט שבגרמניה, בנם היחיד של ד"ר פסח גולדרינג ודורה (דבורה) לבית זליגמן, ילידי רוסיה.<ref></ref><ref name=":3" /> אביו היה חוקר תולדות הציונות,<ref></ref> ואמו הייתה כנרת.<ref name=":3"></ref>

בדצמבר 1933 עלה עם משפחתו לארץ ישראל<ref></ref> והם התיישבו בירושלים.<ref name=":3" /> גולדרינג התחנך בגימנסיה העברית רחביה,<ref></ref><ref name=":3" /> וניגן בפסנתר מגיל צעיר.<ref name=":0"></ref>

== תחילת דרכו האקדמית ==
ב-1945 החל ללמוד לתואר שני בפיזיקה (במסלול ישיר) בקמפוס האוניברסיטה העברית בהר הצופים והיה מתלמידיו המובהקים של יואל רקח, שהיה המנחה שלו. ב-1948, בעיצומה של מלחמת העצמאות, היה אחד מששת תלמידיו של רקח אשר הועברו מירושלים לרחובות ועסקו בפיתוח תותח ללא רתע במסגרת חיל המדע (חמ"ד).<ref>יגאל תלמי, אורי הבר-שיים, גדעון יקותיאלי, ישראל פלח, עמוס דה-שליט וגולדרינג עצמו</ref> באחד מהניסויים בחולות ראשון לציון, כמעט שנהרג.<ref name=":0" />

ב-1949 השלים את לימודיו. לאחר המלחמה, נשלח בדומה לחמשת חבריו המצטיינים ללימודי דוקטורט בחו"ל, מתוך כוונה לשלבם בעשייה הביטחונית עם חזרתם לישראל. גולדרינג ביצע את לימודי הדוקטורט באימפריאל קולג' בבריטניה, בהנחיית פרופ' סמואל דבונס .<ref></ref><ref name=":0" /> עבודת הדוקטורט שלו, שהוגשה ב-1953, נשאה את הכותרת "הפליטה של זוגות אלקטרון-פוזיטרון מגרעינים קלים".<ref></ref>

גולדרינג שב למכון ויצמן ב-1954 ונמנה עם ראשוני החוקרים במחלקה לפיזיקה גרעינית שאך הוקמה, ובראשותה עמד חברו עמוס דה-שליט. בשנים 1955–1957 ביצע השתלמות פוסט-דוקטורט במכון הטכנולוגי של מסצ'וסטס ופיקח על בניית מאיץ הוואן-דר-גראף שנבנה שם עבור מכון ויצמן.<ref name=":0" />

== מחקר ==
עם שובו לישראל ולמכון ויצמן, עמד גולדרינג בראש צוות החוקרים שביצע ניסויים במאיץ החדש.<ref></ref><ref></ref> בראשית שנות ה-60 מונה לפרופסור חבר ובהמשך לפרופסור מן המניין. במקביל שימש כמרצה באוניברסיטה העברית בירושלים.<ref name=":1"></ref> ב-1965, עם חנוכת המאיץ החדש מדגם "טנדם", עבר להוביל את צוות החוקרים שפעלו במסגרתו,<ref></ref> וב-1976 לאחר שהוקם המאיץ על-שם קופלר (מרכז קנדה לפיזיקת חלקיקים), החל לנהלו.<ref></ref><ref></ref> ב-1991 יצא לגמלאות,<ref>גיל הפרישה בישראל לגברים באותה עת היה 65</ref> אך המשיך לבצע מחקר פעיל גם לאחר מכן.<ref></ref>

בעשורים המאוחרים לפעילותו, עסק בחקר המבנה הגרעיני תחת תנאי קיצון בשלושה היבטים מרכזיים: מדידת מומנטים מגנטיים של מצבי ספין גבוהים ביותר באזור ה"סופר-מעוות" (superdeformed region); חקר גרעינים בלתי יציבים ובעלי ערכים גבוהים של איזוספין; מדידת אפקטים קטנים ביותר של אי-שימור זוגיות. במסגרת כך עסק, יחד עם פרופ' מיכאל הס, בחקר אסטרופיזיקה גרעינית והשניים ביצעו ניסיונות החיוניים להבנת ה"פאזל" של נייטרינו סולארי ותהליכי הנוקליאוסינתזה ביקום. לאורך השנים שיתף פעולה עם קבוצות מחקר באוניברסיטת קליפורניה בברקלי, CERN, אוניברסיטת דרמשטאדט ומאיץ היונים הלאומי הגדול GANIL בצרפת.<ref></ref>

עם תלמידיו נמנים הפרופסורים זאב וגר,<ref></ref> עוזי סמילנסקי<ref></ref> ומיכאל הס ממכון ויצמן, דניאל אשרי מאוניברסיטת תל אביב,<ref name=":2"></ref> רפי קליש מהטכניון, ואילן בן-צבי מהמעבדה הלאומית ברוקהייבן בארצות הברית.<ref name=":2" />

== תפקידים ניהוליים וציבוריים ==
בראשית שנות ה-60 כיהן כסגן יו"ר החברה הישראלית לפיזיקה.<ref name=":1" /> ב-1964 היה חבר בוועדת המדעית המארגנת של "מחנה הנופש לנוער שוחר מדע", שהיווה מסגרת ראשונה מסוגה בישראל.<ref name=":12"></ref>

ב-1966 מונה לחבר מליאת רשות השידור,<ref></ref> וב-1967 מונה לחבר ועדת המשנה למחקר של הוועדה לאנרגיה אטומית.<ref></ref>

בשנים 1967–1968 כיהן כיושב ראש המועצה המדעית של המכון, זאת לאחר שכיהן במשך כשנה כסגן היו"ר.<ref></ref>

בשנים 1986–1990 כיהן כראש המחלקה לפיזיקה גרעינית במכון.<ref></ref><ref></ref>

== פרסים והוקרה ==
* פרס לנדאו למדעים ומחקר (1972)<ref></ref>
* הקתדרה ע"ש ליידי דייוויס לפיזיקה ניסיונית (1972–1992)<ref></ref>

== חיים אישיים ==
גולדרינג היה נשוי לחנה (לבית כהן), ד"ר לפיזיקה ומומחית ארצית להוראת המדעים, מ-1950 ועד לפטירתה ב-2013.<ref name=":4"></ref><ref></ref> להם בן ובת.<ref name=":4" />

מתגורר במכון ויצמן.<ref></ref>

== קישורים חיצוניים ==
* [http://web.archive.org/web/20051217064300/http://www.weizmann.ac.il/physics/staff/Goldring.htm גבירול גולדרינג, דף אישי באתר מכון ויצמן למדע (מאוחזר, באנגלית)]

* 

== הערות שוליים ==

קטגוריה:פיזיקאים ישראלים
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאימפריאל קולג'
קטגוריה:חברי הוועדה לאנרגיה אטומית
קטגוריה:סגל מכון ויצמן למדע: פיזיקה
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:רחובות: אישים
קטגוריה:תלמידי יואל רקח
קטגוריה:ישראלים שנולדו ב-1926